Hun begyndte sin håndboldkarriere som målvogter i IF Hjorten i 1980, men skiftede i 1987 til 1. divisionsklubben Rødovre Håndboldklub. Hun blev i 1990 udtaget til landsholdet, hvor hun spillede venstre fløj. Højdepunktet for hendes sportslige karriere var 1996, hvor Danmark både vandt guld ved OL i Atlanta og europamesterskabet i december samme år. I 1997 mistede Florman pladsen på landsholdet, men valgte først i 2001 da hun blev gravid med sit første af to børn - at indstille sin håndboldkarriere. I alt nåede hun at spille 110 landskampe, i hvilke hun scorede 170 mål.